ประกาศจังหวัดสุราษฎร์ธานีประกาศจังหวัดสุราษฎร์ธานีเรื่องมาตรการป้องกันและการรักษาความปลอดภัยและการดูแลรักษาความสงบเรียบร้อยของประชาชนในการจุดและปล่อยหรือกระทำการอย่างใดเพื่อให้บั้งไฟ พลุ ตะไล โคมลอย โคมควัน โคมไฟหรือวัตถุอื่นใดที่คล้ายคลึงกันขึ้นไปสู่อากาศ เพื่อเป็นการแก้ไขปัญหาความเดือดร้อนและเพื่อป้องกันอันตรายรวมทั้งความเสียหายที่จะเกิดแก่อากาศยานชุมชน และประชาชน จากการจุดและปล่อยบั้งไฟ พลุ ตะไล โคมลอย โคมไฟ โคมควันหรือวัตถุอื่นใดที่คล้ายคลึงกัน ขึ้นไปสู่อากาศสมควรกำหนดมาตรการป้องกันและแก้ไขปัญหาดังกล่าวเพื่อความสงบเรียบร้อยของบ้านเมืองอาศัยอำนาจตามความในข้อ๒ และข้อ ๓ ของคำสั่งหัวหน้าคณะรักษาความสงบแห่งชาติ ที่ ๒๗/๒๕๕๙ ลงวันที่ ๑๐มิถุนายน ๒๕๕๙ จังหวัดสุราษฎร์ธานีโดยความเห็นชอบร่วมกันของคณะกรมการจังหวัดและสภาวัฒนธรรมจังหวัดจึงกำหนดมาตรการป้องกันและการรักษาความปลอดภัยและการดูแลรักษาความสงบเรียบร้อยของประชาชนดังนี้ข้อ๑ ประกาศนี้เรียกว่า ประกาศจังหวัดสุราษฎร์ธานีเรื่องมาตรการป้องกันและรักษาความปลอดภัยและการดูแลรักษาความสงบเรียบร้อยของประชาชนในการจุดและปล่อยบั้งไฟ พลุ ตะไล โคมลอย โคมไฟ โคมควัน หรือวัตถุอื่นใดที่คล้ายคลึงกันขึ้นไปสู่อากาศข้อ ๒[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ประกาศนี้ให้ใช้บังคับเฉพาะในเขตพื้นที่จังหวัดสุราษฎร์ธานีในกรณีที่มีประกาศหรือคำสั่งใดซึ่งขัดหรือแย้งกับประกาศนี้ ให้ปฏิบัติการประกาศนี้แทนข้อ๔ ในประกาศนี้บั้งไฟ หมายความถึงวัตถุที่ใช้สำหรับจุดให้พุ่งขึ้นสู่อากาศในการละเล่นตามประเพณี ลำตัวทำจากท่อทรงกลมโดยข้างในบรรจุเชื้อเพลิงดินประสิวและให้รวมถึงสิ่งที่ทำจากวัสดุอื่นที่ไม่ใช่ท่อทรงกลมด้วย โดยมีหางเป็นไม้ไผ่หรือวัตถุอื่นที่คล้ายคลึงกันผูกมัดหรือผนึกเข้ากับลำตัวเพื่อถ่วงดุลให้เคลื่อนที่ขึ้นสู่อากาศอย่างสมดุลหรือบางชนิดอาจไม่มีหางก็ได้ท่อลำตัวจะเจาะรูบริเวณจุดศูนย์กลางของวงท่อเพื่อใช้จุดชนวนเชื้อเพลิงและเป็นช่องส่งแรงดันของการปะทุจากข้างในท่อเพื่อขับเคลื่อนบั้งไฟให้พุ่งขึ้นสู่อากาศและให้หมายความรวมถึงวัตถุอื่นใดที่คล้ายคลึงกันตะไล หมายความถึงวัตถุที่ใช้สำหรับจุดให้พุ่งขึ้นสู่อากาศในการละเล่นตามประเพณี ลำตัวทำจากท่อทรงกลมโดยข้างในบรรจุเชื้อเพลิงดินประสิวไม่มีหางแต่มีห่วงเป็นทรงกลมล้อมรอบท่อลำตัวห่วงมีลักษณะเป็นวัสดุแผ่นบางมีขนาดกว้างพอสมดุลกับลำตัวท่อนดัดโค้งเป็นวงกลมล้อมรอบท่อโดยมีท่อลำตัววางขวางอยู่ข้างในวงห่วงโดยวางตามแนวเส้นผ่านศูนย์กลางของวงห่วง ปลายท่อทั้งสองข้างบรรจบกับวงห่วงด้านในท่อลำตัวเจาะรูเพื่อเป็นที่จุดชนวนเชื้อเพลิงและเพื่อส่งแรงดันของการปะทุจากข้างในท่อลักษณะหมุนควงเพื่อขับเคลื่อนตะไลให้พุ่งขึ้นสู่อากาศและให้หมายความรวมถึงวัตถุอื่นใดที่คล้ายคลึงกันพลุ หมายความถึง ดอกไม้เพลิงชนิดหนึ่งบรรจุดินปืนในกระบอกไม้ไผ่ หรือท่อหรือวัตถุอื่นใดที่คล้ายคลึงกันเมื่อจุดขึ้นสู่อากาศแล้วจะมีเสียงแตกระเบิดโดยหมายความรวมถึงดอกไม้เพลิงอย่างอื่นที่จุดแล้วมีเสียงระเบิดดังเช่นว่านี้ด้วยซึ่งการผลิต การทำ การสั่งนำเข้า การค้าหรือการจำหน่ายต้องเป็นไปตามที่บัญญัติในพระราชบัญญัติอาวุธปืน เครื่องกระสุนปืนวัตถุระเบิด ดอกไม้เพลิงและสิ่งเทียมอาวุธปืน พ.ศ. ๒๔๙๐โคมลอย โคมไฟ โคมควัน หมายความถึงวัตถุน้ำหนักเบาคล้ายบอลลูนขนาดเล็กที่มีลักษณะทรงกระบอก ทรงเหลี่ยมหรือที่คล้ายคลึงกันโดยข้างในโคมจะกลวงเพื่อบรรจุควันก๊าซบางชนิดหรือใส่เชื้อเพลิงแล้วจุดไฟไว้ภายในแล้วแต่กรณี เพื่อให้เกิดก๊าซที่มีน้ำหนักบางเบาและสามารถผลักดันหรือพาโคมให้ลอยขึ้นสู่อากาศได้และให้หมายความรวมถึงวัตถุอื่นใดที่คล้ายคลึงกันข้อ๕ ห้ามมิให้ผู้ใดจุดหรือปล่อยหรือกระทำการอย่างใด เพื่อให้บั้งไฟ พลุ ตะไล โคมลอย โคมไฟ โคมควันหรือวัตถุอื่นใดที่คล้ายคลึงกัน ขึ้นไปสู่อากาศเว้นแต่จะได้รับอนุญาตจากนายอำเภอแห่งท้องที่และได้ปฏิบัติตามหลักเกณฑ์ในประกาศนี้ผู้ใดกระทำการจุดและปล่อยหรือกระทำการอย่างใดตามที่กล่าวในวรรคหนึ่งโดยไม่ได้รับอนุญาตจากนายอำเภอแห่งท้องที่หรือโดยฝ่าฝืนข้อกำหนดในประกาศนี้ต้องระวางโทษจำคุกไม่เกินสามปีหรือปรับไม่เกินหกหมื่นบาท หรือทั้งจำทั้งปรับตามคำสั่งหัวหน้าคณะรักษาความสงบแห่งชาติ ที่ ๒๗/๒๕๕๙ ลงวันที่ ๑๐ มิถุนายน พ.ศ.๒๕๕๙ความตามวรรคหนึ่งมิให้ใช้บังคับการจุดและปล่อยในงานที่จังหวัดหรืออำเภอเป็นผู้จัดให้มีขึ้นข้อ๖ ผู้ใดจะจุดและปล่อยหรือกระทำการอย่างใดเพื่อให้วัตถุตามข้อ ๔ ขึ้นสู่อากาศตามประกาศนี้ ให้ขออนุญาตต่อนายอำเภอแห่งท้องที่ที่จะจุดและปล่อยดังกล่าวซึ่งผู้ขออนุญาตจะต้องเป็นบุคคลสัญชาติไทยมีอายุไม่ต่ำกว่า ๒๕ ปีบริบูรณ์และเป็นผู้มีภูมิลำเนาอยู่ในเขตพื้นที่จังหวัดสุราษฎร์ธานีคำขออนุญาตและใบอนุญาตให้ใช้ตามแบบที่กำหนดไว้ท้ายประกาศนี้ข้อ๗ การได้รับอนุญาตทั้งหลายตามประกาศนี้ไม่ถือเป็นเหตุให้ผู้ได้รับอนุญาตหลุดพ้นจากความผิดตามกฎหมายอื่นหากการจุดและปล่อยหรือกระทำการอื่นใดนั้น ก่อให้เกิดความเสียหายแก่อากาศยานหรือเกิดความเสียหายแก่ชีวิต ร่างกายหรือทรัพย์สินของประชาชนหมวด ๑บั้งไฟ ข้อ๘ การกำหนดเงื่อนไขและห้วงระยะเวลาในการจัดงานประเพณีบุญบั้งไฟและการจุดและปล่อยบั้งไฟ หรือวัตถุอื่นใดที่คล้ายคลึงกัน(๑)ให้กระทำได้ในห้วงเดือนหกตามปฏิทินจันทรคติไทย นับตั้งแต่วันขึ้น ๑ ค่ำ เดือน ๖ถึงวันแรม ๑๕ ค่ำ เดือน ๖ ของทุกปี(๒)อนุญาตให้จุดและปล่อยบั้งไฟได้แต่เฉพาะในการจัดงานประเพณีบุญบั้งไฟของหมู่บ้านเท่านั้นโดยอนุญาตให้จัดงานหรือจุดหรือปล่อยบั้งไฟได้หมู่บ้านละไม่เกิน๑ วันต่อปี ภายในห้วงระยะเวลาตามที่กำหนดใน (๑)(๓)หมู่บ้านใดมีการจัดงานประเพณีบุญบั้งไฟนอกเหนือจากห้วงเวลาตาม (๑) อันเป็นการเฉพาะตามเหตุผลความเชื่อของชนเผ่านายอำเภอแห่งท้องที่อาจพิจารณาอนุญาตได้ตามสมควร ภายใต้เงื่อนไข (๒)(๔)การจุดและปล่อยบั้งไฟให้กระทำได้ในช่วงเวลา ๐๙.๐๐ นาฬิกาถึง ๑๗.๐๐ นาฬิกา(๕)เมื่อนายอำเภอแห่งท้องถิ่นที่ได้รับอนุญาตให้จัดงานประเพณีบุญบั้งไฟหรืออนุญาตให้จุดและปล่อยบั้งไฟตามที่มีผู้ยื่นคำร้องขอแล้วหากมีกรณีจำเป็นเร่งด่วนหรือมีเหตุอันสมควรเพื่อสวัสดิการภาพความปลอดภัยหรือเพื่อประโยชน์สุขของประชาชนแล้วให้ผู้ว่าราชการจังหวัดหรือนายอำเภอแห่งท้องที่นั้นมีอำนาจสั่งให้งดหรือเลื่อนการจัดงานหรือการจุดและปล่อยบั้งไฟไปในวันอื่นนอกจากวันที่อนุญาตตามที่เห็นสมควรข้อ๙ การกำหนดชนิด ขนาด และจำนวนบั้งไฟหรือวัตถุอื่นใดอันคล้ายคลึงกัน(๑)บั้งไฟที่จะใช้ในการจุดและปล่อยต้องผลิตจากวัสดุหรืออุปกรณ์ที่มีน้ำหนักเบาและไม่มีส่วนผสมของโลหะ(๒)สารเคมีที่เป็นผลิตเป็นเชื้อเพลิงของบั้งไฟ จะต้องเป็นโปตัสเซี่ยมไนเตรท (KNO๓) หรือสารดินประสิวโดยไม่อนุญาตให้ใช้สารชนิดอื่นที่ไหม้ปะทุได้ในระดับแรงดันที่สูงกว่าสารดังกล่าวเนื่องจากอาจเกิดการระเบิดอย่างรุนแรงหรืออาจทำให้บั้งไฟขึ้นสู่อากาศได้สูงจนเกิดอันตรายต่อเครื่องบินขนาดบินผ่านได้(๓)ขนาดเส้นผ่าศูนย์กลางวงในท่อลำตัวบั้งไฟหรือวัตดุอื่นใดที่ใช้แทนท่อซึ่งใช้บรรจุเชื้อเพลิงของบั้งไฟต้องมีขนาดไม่เกิน ๔ นิ้ว เพื่อป้องกันอันตรายที่อาจเกิดขึ้นตามเช่นกรณีใน (๒)(๔) อนุญาตให้จุดและปล่อยบั้งไฟหรือกระทำการอย่างใดเพื่อให้บั้งไฟหรือวัตถุอื่นใดที่คล้ายคลึงกันขึ้นไปสู่อากาศด้วยประการใดได้จำนวนไม่เกิน ๑๐ บั้งต่อหนึ่งวันโดยเป็นหน้าที่ของนายอำเภอแห่งท้องที่ในการควบคุมบัญชีการอนุญาตในการจัดงานประเพณีบุญบั้งไฟในแต่ละครั้งหรือในแต่ละหมู่บ้านข้อ๑๐ สถานที่จุดวัตถุอื่นใดที่คล้ายคลึงกันขึ้นไปสู่อากาศให้กระทำ ได้ในสถานที่ที่นายอำเภอแห่งท้องที่อนุญาตให้จัดงานข้อ๑๑ มาตรการในการป้องกันมิให้มีการเล่นการพนัน(๑)ห้ามจัดให้มีการพนันขันต่อในการจุดและปล่อยบั้งไฟหรือวัตถุอื่นใดที่คล้ายคลึง(๒)ในการจุดปล่อยบั้งไฟหรือวัตถุอื่นใดที่คล้ายคลึงกันห้ามมิให้มีการนับคะแนนการจับเวลาการขานเวลาการขานตัวเลขอื่น ๆ หรือกระทำเครื่องหมายหรือสัญลักษณ์ใดอันเป็นการบ่งชี้ถึงการบอกเวลาการขึ้นลงหรือความสูงต่ำหรือกระทำการอื่นใดอันเป็นข้อชี้ขาดให้แพ้ชนะกัน(๓)ห้ามจำหน่ายบัตรค่าเข้าชม หรือเรียกเก็บค่าเข้าชมการจัดงานประเพณีบุญบั้งไฟหรือกระทำการอื่นใดในลักษณะแอบแฝงเพื่อเก็บค่าเข้าชมหรือรายได้โดยมิชอบ เช่นจัดให้มีการเรี่ยไรหน้างาน การแจกซองฎีกาผ้าป่า การตั้งตู้รับบริจาคหรือการบังคับเรียกเก็บเงินจากผู้เข้าชมงานโดยวิธีอื่นใดข้อ๑๒ มาตรการป้องกันและรักษาความปลอดภัยและการอื่นใดเพื่อความสงบเรียบร้อยและความปลอดภัยในชีวิตและทรัพย์สินของชุมชนและประชาชน(๑)ผู้ได้รับอนุญาตตามความในข้อ ๕ วรรคหนึ่งต้องนำใบอนุญาตมาแสดงต่อพนักงานเจ้าหน้าที่ที่เกี่ยวข้องเมื่อจะทำการจุดและปล่อยบั้งไฟด้วย(๒)ผู้ได้รับอนุญาตตามความในข้อ ๕ วรรคหนึ่ง ต้องนำเลขที่ใบอนุญาตไปเขียนหรือประทับหรือโดยวิธีอื่นใดลงในบั้งไฟในตำแหน่งที่บุคคลทั่วไปสามารถมองเห็นได้อย่างชัดเจนโดยจะต้องเป็นตำแหน่งหรือส่วนที่เหลืออยู่เมื่อบั้งไฟตกลงสู่พื้นดินหลังการจุดและปล่อยซึ่งการเขียนหรือประทับหรือโดยวิธีอื่นใดดังกล่าว ให้ใช้สี น้ำหมึกหรือสารเคมีอื่นใดที่ทนต่อความร้อนหรือขูดลบออกได้ยาก(๓)ผู้ได้รับอนุญาตตามความในข้อ ๕ วรรคหนึ่งหรือบุคคลผู้ที่รับมอบหมายให้เป็นผู้จุดชนวนบั้งไฟจะต้องเป็นผู้ที่มีความรู้ความชำนาญในการนั้น(๔)ฐานสำหรับจุดบั้งไฟ จะต้องมีความชันหรือความลาดเอียงที่เหมาะสมโดยประการที่จะไม่ทำให้เกิดภยันตรายจากการจุดและปล่อยบั้งไฟต่อผู้เข้าชมงานหรือประชาชนในละแวกซึ่งจะต้องผ่านการตรวจสอบสอบจากนายอำเภอแห่งท้องที่ก่อนจึงจะนำมาใช้จุดและปล่อยบั้งไฟได้(๕)ผู้ได้รับอนุญาตจะต้องจัดสถานที่จัดงานและปล่อยบั้งไฟให้มีความปลอดภัย โดยต้องกันหรือจัดให้ผู้เข้าชมหรือบุคคลที่เกี่ยวข้องอยู่ห่างจากฐานจุดและปล่อยดังกล่าวในระยะไม่น้อยกว่า๓๐ เมตร(๖)ผู้ได้รับอนุญาตจะต้องจัดให้มีผู้ประสานงานการจุดบั้งไฟที่สามารถติดต่อได้เพื่อทำหน้าที่ในการแจ้งศูนย์ควบคุมการบินหรือท่าอากาศยานก่อนการจุดและปล่อยบั้งไฟตลอดจนเฝ้าติดตามการติดต่อจากศูนย์ควบคุมการบินตลอดระยะเวลาที่จุดและปล่อยบั้งไฟรวมทั้งให้แจ้งศูนย์ควบคุมการบินหรือท่าอากาศยานทราบเมื่อสิ้นสุดการจุดและปล่อยบั้งไฟ(๗)ห้ามปิดกั้นทางสาธารณะหรือทางหรือสถานที่เข้าสู่บริเวณงานหรือสถานที่จัดงานประเพณีบุญบั้งไฟหมวด ๒ตะไล ข้อ๑๓ การจุดและปล่อยหรือกระทำการอื่นใดให้ตะไลหรือสิ่งอื่นใดอันคล้ายตะไลขึ้นไปสู่อากาศสามารถกระทำได้ในเทศกาลหรือในวาระโอกาสอันสำคัญหรือตามประเพณีความเชื่อของหมู่บ้านหรือชุมชนใดๆ โดยไม่จำกัดห้วงระยะเวลาแต่จะต้องเป็นไปด้วยความเหมาะสมและได้รับอนุญาตจากนายอำเภอแห่งท้องที่ที่จะจุดและปล่อยตามประกาศนี้ข้อ๑๔ ให้นำความในหมวด ๑ ข้อ ๘ (๕) ข้อ๙ ข้อ ๑๐ ข้อ ๑๑ และข้อ ๑๒ ของประกาศนี้มาใช้บังคับกับการจุดและปล่อยตะไลโดยอนุโลมหมวด ๓พลุ ข้อ๑๕ การจุดพลุตามประกาศนี้ให้กระทำได้ในวาระและโอกาส ดังต่อไปนี้(๑)งานรัฐพิธี หรืองานพิธีสำคัญอื่น ๆ ของทางราชการ ตามที่เห็นสมควร(๒)งานวันลอยกระทง ซึ่งตรงกับวันขึ้น ๑๕ ค่ำ เดือน ๑๒ตามปฏิทินจันทรคติไทยโดยให้จุดและปล่อยในช่วงเวลา ๑๙.๐๐ นาฬิกา ถึง เวลา ๒๔.๐๐นาฬิกา(๓)งานเทศกาลส่งท้ายปีเก่าต้อนรับปีใหม่ ในช่วงคืนวันที่ ๓๑ ธันวาคม ของทุกปีโดยให้จุดและปล่อยในช่วงเวลา ๒๓.๐๐ นาฬิกา ถึง เวลา ๐๑.๐๐ นาฬิกา ของวันที่ ๑มกราคมของทุกปี(๔)งานเทศกาลอื่น ๆ ที่จังหวัดสุราษฎร์ธานีได้จัดขึ้นหรือมอบหมายให้หน่วยงานอื่นเป็นผู้จัดโดยให้จุดและปล่อยตามวันเวลาและจำนวนที่เห็นสมควร(๕)งานฌาปนกิจศพ และงานเทศกาลหรืองานรื่นเริงอื่นของหมู่บ้านหรือชุมชนซึ่งเคยมีประวัติในการจุดและปล่อยมาก่อน(๖)งานแต่งงาน หรืองานอื่น ๆ ตามที่นายอำเภอเห็นสมควรข้อ๑๖ พลุที่จะอนุญาตให้จุดต้องมีขนาดเส้นผ่าศูนย์กลางท่อไม่เกิน๑๒ นิ้วข้อ๑๗ การกำหนดสถานที่จุดและปล่อยหรือกระทำการอย่างใดเพื่อให้พลุหรือวัตถุอื่นใดที่คล้ายคลึงกันขึ้นไปสู่อากาศ(๑)ให้กระทำได้ในสถานที่ซึ่งนายอำเภอแห่งท้องที่เห็นสมควรอนุญาต(๒)สถานที่จุดและปล่อยพลุต้องไม่อยู่บริเวณใกล้เคียงกับสถานีบริการน้ำมันเชื้อเพลิงในระยะ ๒๐๐ เมตรหรือโรงพยาบาลในระยะ ๒๐๐ เมตร หรือสถานที่ที่อยู่ในการคุ้มครองตามกฎหมายอื่นข้อ๑๘ มาตรการป้องกันและรักษาความปลอดภัยและการอื่นใดเพื่อความสงบเรียบร้อยและความปลอดภัยในชีวิตและทรัพย์สินของชุมชนและประชาชน(๑)ห้ามผู้ใดจำหน่ายพลุในวัด โรงเรียน ทางสาธารณะ สาธารณสถานหรือในสถานที่ที่ไม่ได้รับอนุญาตให้ค้าดอกไม้เพลิง(๒)พลุที่จะนำมาและปล่อยตามประกาศนี้ต้องเป็นพลุที่นำมาจากผู้ที่ได้รับอนุญาตให้สั่งหรือนำเข้าซึ่งดอกไม้เพลิง (ตามแบบป.๒) หรือได้รับอนุญาตให้ทำหรือค้าซึ่งดอกไม้เพลิง (ตามแบบ ป.๕)หมวด ๔โคมลอย โคมไฟ โคมควัน ข้อ๑๙ การจุดและปล่อยโคมลอย โคมไฟโคมควัน หรือวัตถุอื่นใดที่คล้ายคลึงกันให้กระทำได้ ในวาระและโอกาส ดังต่อไปนี้(๑) วันลอยกระทงซึ่งตรงกับวันขึ้น ๑๕ ค่ำ เดือน ๑๒ตามปฏิทินจันทรคติไทยในแต่ละปีโดยโคมไฟให้จุดและปล่อยได้ในช่วงเวลา๑๙.๐๐ นาฬิกา ถึงเวลา ๒๔.๐๐ นาฬิกา ส่วนโคมควันให้จุดและปล่อยในช่วงเวลา๐๙.๐๐ นาฬิกา ถึงเวลา ๑๗.๐๐ นาฬิกา(๒)เทศกาลส่งท้ายปีเก่าต้อนรับปีใหม่ ในช่วงคืนวันที่ ๓๑ ธันวาคมของทุกปี โดยโคมควันให้จุดและปล่อยในช่วงเวลา ๐๙.๐๐ นาฬิกาถึงเวลา ๑๗.๐๐ นาฬิกา สำหรับโคมไฟหรือโคมลอยให้จุดและปล่อยในช่วงเวลา ๐๙.๐๐นาฬิกา ถึงเวลา ๐๑.๐๐ นาฬิกาของวันรุ่งขึ้น(๓)งานเทศกาลอื่น ๆ ที่จังหวัดหรืออำเภอได้จัดขึ้นหรือได้มอบหมายให้หน่วยงานอื่นเป็นผู้จัดขึ้น โดยให้จุดและปล่อยตามช่วงเวลาตาม (๑)หรือ (๒) แล้วแต่กรณีข้อ๒๐ ชนิด ขนาด และจำนวนของโคมลอย โคมไฟโคมควัน หรือวัตถุอื่นใดที่คล้ายคลึงกัน ซึ่งจะทำการจุดและปล่อยนั้นจะต้องมีขนาดและรูปแบบของโคมลอยตามมาตรฐานผลิตภัณฑ์ชุมชน เลขที่ มผช. ๘๐๘/๒๕๕๒ตามที่กำหนดในประกาศสำนักงานมาตรฐานผลิตภัณฑ์อุตสาหกรรมเรื่อง ยกเลิกและกำหนดมาตรฐานผลิตภัณฑ์ชุมชน ฉบับที่ ๑๕๑๑ (พ.ศ. ๒๕๕๒)โคมลอย ลงวันที่ ๑๗ กุมภาพันธ์ พ.ศ. ๒๕๕๒ ดังนี้(๑)ตัวโคมต้องมีปริมาตรไม่เกิน ๑ ลูกบาศก์เมตร เส้นผ่าศูนย์กลางไม่เกิน ๙๐ เซนติเมตรสูงไม่เกิน ๑๔๐ เซนติเมตร และทำจากวัสดุธรรมชาติ(๒)ส่วนที่เป็นเชื้อเพลิงของโคมให้ทำจากกระดาษชุบเทียนขี้ผึ้งหรือพาราฟินน้ำหนักไม่เกิน ๕๕ กรัม ระยะเวลาการเผาไหม้ไม่เกิน ๘ นาทีโดยยึดติดกับตัวโคมหรือเชือกทนไฟ เชือก หรือลวดอ่อนเบอร์ ๒๔(เส้นผ่าศูนย์กลางประมาณ ๐.๕ มิลลิเมตร) จำนวน ๒ เส้น ความยาวเส้นละไม่เกิน ๓๐เซนติเมตร(๓)ห้ามพ่วงหรือผูกติดพลุ ดอกไม้ไฟ หรือสิ่งอื่นใดไปกับโคมขณะลอย(๔)จำนวนการจุดและปล่อยต่อ ๑ สถานที่ ใน ๑ วัน ต้องไม่เกิน ๕๐ โคมข้อ๒๑ สถานที่จุดและปล่อยโคมลอย โคมไฟโคมควัน หรือวัตถุอื่นใดที่คล้ายคลึงกันต้องเป็นไปตามหลักเกณฑ์ดังนี้(๑)พื้นที่เฝ้าระวังพิเศษระดับ ๑ (พื้นที่สีแดง) เป็นพื้นที่ห้ามจุดและปล่อยโคมโดยเด็ดขาดคือบริเวณแนวขึ้นลงของเครื่องบินสนามบินและบริเวณที่อยู่ด้านข้างของทางขึ้นลงของเครื่องบินในระยะห่างข้างละไม่น้อยกว่า๔.๖ กิโลเมตร(๒)พื้นที่อื่นให้กระทำได้เมื่อได้รับอนุญาตจากนายอำเภอแห่งท้องที่โดยให้นายอำเภอระบุพื้นที่การจุดและปล่อยโคมลอย โคมไฟ โคมควันหรือวัตถุอื่นใดที่คล้ายคลึงกันให้ชัดเจนถึงขอบเขตปริมณฑลในการอนุญาตให้จุดและปล่อยข้อ๒๒ มาตรการป้องกันและรักษาความปลอดภัยและการอื่นใดเพื่อความสงบเรียบร้อยและความปลอดภัยในชีวิตและทรัพย์สินของชุมชนและประชาชน(๑)ห้ามมิให้ผู้ใดจำหน่ายโคมลอย โคมไฟ โคมควัน หรือวัตถุอื่นใดที่คล้ายคลึงกันในวัดสถานศึกษา ทางสาธารณะหรือที่สาธารณสถาน เว้นแต่เป็นพื้นที่นายอำเภอระบุไว้ตามข้อ๒๑ (๒)(๒)ให้ผู้ได้รับอนุญาตจัดให้มีผู้ประสานการจุดและปล่อยโคมลอย โคมไฟ โคมควันหรือวัตถุอื่นใดที่คล้ายคลึงกันที่สามารถติดต่อได้ทางโทรศัพท์อย่างน้อย ๒ คนเพื่อทำหน้าที่ในการแจ้งศูนย์ควบคุมการบินหรือท่าอากาศยานตลอดเวลาที่จุดและปล่อยพร้อมทั้งแจ้งให้ศูนย์ควบคุมการบินทราบเมื่อเสร็จสิ้นการจุดและปล่อยข้อ๒๓ ในการขออนุญาตจุดและปล่อยบั้งไฟตะไล โคมลอย โคมไฟ โคมควัน หรือวัตถุอื่นใดที่คล้ายคลึงกันต้องยื่นขอรับใบอนุญาตล่วงหน้าก่อนวันจุดและปล่อยไม่น้อยกว่า ๑๕ วันเพื่อให้อำเภอสามารถตรวจสอบความเหมาะสมของสถานที่และแจ้งประสานสนามบิน/ท่าอากาศยานหรือศูนย์ควบคุมการบินในพื้นที่ทราบล่วงหน้า๗ วันประกาศ ณ วันที่ ๑๐พฤศจิกายน พ.ศ. ๒๕๕๙อวยชัย อินทร์นาคผู้ว่าราชการจังวัดสุราษฎร์ธานี[เอกสารแนบท้าย]๑.คำขอรับใบอนุญาตให้จุดและปล่อยหรือกระทำการอย่างใด เพื่อให้บั้งไฟ พลุ ตะไล โคมลอยโคมไฟ โคมควัน หรือวัตถุอื่นใดที่คล้ายคลึงกันขึ้นไปสู่อากาศ๒. คำอธิบายการกรอกแบบคำขอรับใบอนุญาตให้จุดและปล่อยหรือกระทำการอย่างใดเพื่อให้บั้งไฟ พลุ ตะไล โคมลอย โคมไฟ โคมควันหรือวัตถุอื่นใดที่คล้ายคลึงกันขึ้นไปสู่อากาศ๓.ใบอนุญาตให้จุดและปล่อยหรือกระทำการอย่างใดเพื่อให้บั้งไฟ พลุ ตะไล โคมลอย โคมไฟโคมควันหรือวัตถุอื่นใดที่คล้ายคลึงกัน ขึ้นไปสู่อากาศ ตามคำสั่งหัวหน้าคณะรักษาความสงบแห่งชาติที่ ๒๗/๒๕๕๙ เรื่องมาตรการป้องกันและแก้ไขปัญหาความเดือดร้อนจากการจุดและปล่อยบั้งไฟ พลุ ตะไล โคมลอยโคมไฟ โคมควัน หรือวัตถุอื่นใดที่คล้ายคลึงกัน๔.คำอธิบายการกรอกแบบใบอนุญาตให้จุดและปล่อยหรือกระทำการอย่างใดเพื่อให้บั้งไฟ พลุตะไล โคมลอย โคมไฟ โคมควันหรือวัตถุอื่นใดที่คล้ายคลึงกันขึ้นไปสู่อากาศตามคำสั่งหัวหน้าคณะรักษาความสงบแห่งชาติที่ ๒๗/๒๕๕๙ เรื่องมาตรการป้องกันและแก้ไขปัญหาความเดือดร้อนจากการจุดและปล่อยบั้งไฟ พลุ ตะไล โคมลอยโคมไฟ โคมควัน หรือวัตถุอื่นใดที่คล้ายคลึงกัน(ดูข้อมูลจากภาพกฎหมาย)วริญา/ปริยานุช/จัดทำ๑๔ ธันวาคม๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๒๘๖ ง/หน้า ๖๐/๙ ธันวาคม ๒๕๕๙